Əqd

Əqd — mülki hüquq elminə görə mülki hüquq münasibətlərinin əmələ gəlməsinə, dəyişməsinə və xitam olunmasına yönələn birtərəfli, ikitərəfli və ya çoxtərəfli iradənin ifadəsi.Azərbaycan Respublikası Mülki Məcəlləsinin 324.1-ci maddəsi

Əqdlər aşağıdakı əlamətlərlə xarakterizə olunur. 
 əqd həmişə iradəvi akt olub, adamların hərəkətlərini ehtiva edir.
 əqd hüquqa uyğun hərəkətdir
 əqd xüsusi olaraq mülki hüquq münasibətlərinin əmələ gəlməsinə, dəyişməsinə və xitamına yönələn hərəkətdir.
 əqd müəyyən hüquqi nəticələr əmələ gətirən hərəkətdir.

Əqd fiziki və hüquqi şəxslərin mülki hüquqlarının və ya vəzifələrinin əmələ gəlməsinə, dəyişməsinə və ya xitam edilməsinə yönəldilmiş hərəkət kimi çıxış edir. Məsələn, alqı-satqı müqaviləsinə görə, vətəndaş özünə məxsus olan minik avtomobilini qonşuya satır. Bunun nəticəsində vətəndaş minik avtomobili üzərində mülkiyyət hüququnu itirir, qonşu isə həmin avtomobil üzərində mülkiyyət hüququ qazanır. Bundan əlavə, bu müqavilə vətəndaş üçün minik avtomobilini qonşuya vermək kimi, alıcı üçün isə minik avtomobilinin pulunu ödəmək kimi vəzifə əmələ gətirir.

 İstinadlar 

Kateqoriya:Hüquq
Kateqoriya:Terminologiya
Kateqoriya:Marketinq